EELNÕU 2020/230

								KOMISJONID:

eelarve- ja arengu-		
haridus-		
kultuuri- 	JK	
majandus-		
revisjoni-		
sotsiaal- 		

VILJANDI LINNAVOLIKOGU

OTSUS

30. jaanuar 2020   nr

Viljandi linna 2019. aasta kultuuripreemia 

Viljandi Linnavolikogu 24.09.2015 määruse nr 62 “Viljandi linna kultuuripreemia“ alusel ning arvestades laekunud ettepanekuid ja Viljandi Linnavolikogu kultuurikomisjoni ettepanekut Viljandi Linnavolikogu

o t s u s t a b:

1. Kinnitada Viljandi Linnavolikogu kultuurikomisjoni otsus.

2. Viljandi linna 2019. aasta kultuuripreemia saajad on: 
2.1.	………………………….…….;
2.2.	……………………………….. .

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Evelin Lagle
Esitatud: 13.01.2020
Esitaja: Viljandi Linnavalitsus			Ettekandja: Marko Tiitus
Lk arv: 4
Hääletamine: nõudmisel

Seletuskiri
Viljandi linna 2019. aasta kultuuripreemia

Eelnõu eesmärk on tunnustada Viljandi linnas tegutsevaid füüsilisi või juriidilisi isikuid või muid ühendusi, mis ei ole juriidiline isik, väljapaistva tegevuse eest kultuuri edendamisel või saavutuste eest kultuuri valdkonnas.

Õiguslik alus: Viljandi Linnavolikogu 24.09.2015 määrus nr 62 “Viljandi linna kultuuripreemia“. 

Esitatud kandidaatide põhjal on koostatud koondtabel. 

Ühe preemia suurus on 1 000 eurot.

Kultuuripreemia 2019 kandidaadid

	Kandidaat	Põhjendus (muutmata või vähesel määral toimetatud kujul)	

1	Puuetega inimeste laulu- ja tantsupidu

(Esitanud: Ditmar Martinson)
	Eestis ainulaadse ja sotsiaalselt tundliku sündmuse edukas läbiviimine.	
2	Eleri Helimets

(Esitanud: Monica Sasi)	Pärimusmuusikateemalise XI Erivajadustega inimeste laulu- ja tantsupeo korraldamise eest Viljandi linnas.
	
3	Rüki Galerii 
(esitatud 2 korda)

(Esitanud: Ditmar Martinson, Viljandi Linnavolikogu Sotsiaaldemokraatide saadikurühm)	Viljandi kunstielu rikastamine kõrgetasemelise eragaleriiga.

Viljandis pole aastaid olnud eraalgatusel tegutsevat galeriid, mis annaks võimaluse kunstnikel oma töid presenteerida. Nüüd on Viljandis olemas pind, mis võimaldab kunstnikel täiendavalt enda loomingut avaldada. Väärib mainimist, et tegu on täielikult eraalgatusliku ettevõtmisega.
	
4	Tonio Tamra

(Esitanud: Viljandi Linnavolikogu saadikurühm Eesti Reformierakond)	2019. aastal toimunud XX tantsupeo muusikajuht.	
5	Vaike Rajaste

(Esitanud: Viljandi Linnavolikogu saadikurühm Eesti Reformierakond)	2019. aastal toimunud XX tantsupeo idee autor ja pealavastaja.	
6	Viljandi Poistekoor

(Esitanud: Viljandi Linnavolikogu Isamaa saadikurühm)	Pikaajaline kõrgel tasemel tehtud töö. Poisid on väga head esinejad.	
7	Maarja Kukumägi, Face Moe- ja Tantsukool

(Merle Jaadla)	Face Moe-ja Tantsukool on pika traditsiooniga kool, mis on Viljandis tegutsenud juba üle 20 aasta. Maarja Kukumägi treeneri ja juhina on ise ka vaatamata oma noorele eale pikalt ja järjepidevalt kooli juhtinud. Kaasab endaga uusi noori treenereid. Ta on eeskujuks noortele oma siiruse, sõbralikkuse, tegemiste ja säraga. Noored kohe tahavad tema tundides käia. Moekool pakub võimaluse lastel olla modellideks nii moeüritustel, samuti saavad nad kaasa lüüa erinevatel fotoshootidel. Iga aastaga muutub kooli tase kvaliteetsemaks ja õpilaste tulemused veel paremaks. Toimuvad ühisüritused, laagrid. St seda, et tema õpilased tunnevad ennast kui üks suur üksteist toetav tantsupere. Vaatamata oma kokkuhoidmisele, näitavad nad oma oskusi erinevatel võistlustel. Nt Festival Koolitants- laureaat, Kuldne Karikas-laureaat, The Best Show Riias (erinevad riigid) -grand prix ja esikolmiku kohad. Lisaks veel soolo-ja duokavad. Igal võistlusel, kus Face Moe-ja Tantsukool esineb, reklaamivad nad ka Viljandit. Võtavad osa Viljandi linna erinevatest üritustest, nt hansapäevad, Viljandi linna sünnipäev ja osalevad ka heategevusüritustel. Viimati nt kevadel toimunud LC Viljandi Fellin korraldatud Pallirallil. Nad on toetanud oma kohalolekuga Cheerleaders´itega käsipallimeeskond Viljandi HC-d. Igal kevadel korraldatakse kevadkontsert, kuhu on oodatud ka Viljandi linna rahvas. Ja uusi noori, kes moe ja tantsuga tahavad tegeleda, võetakse alati enda juurde.	
8	Loominguline koostöö: Vallo Kirs, Heigo Teder, Margus Sass, Rita Kerdmann

(Ugala Teater)	Nelja Viljandis asuva olulise asutuse (Ugala Teater, TÜ Viljandi Kultuuriakadeemia, Viljandi politseijaoskond ja Viljandi Haigla) suurepärane koostööks liitmine erinevaid valdkondi ühendavaks, olulise sotsiaalse sõnumiga kunstisündmuseks - lavastuse "Kuidas minust sai HAPKOMAH" loomine ja iga etenduse lõppedes toimuvate vestluspaneelide läbiviimine publikuga teemal “Narkootikumid tänapäeva Eesti ühiskonnas”. Projekt on pälvinud üleriigiliselt suurt tähelepanu ja aitab leida vastuseid küsimustele, kuidas sõltuvusilmingute korral käituda ja kuidas ühiskonnana paremini mõista narkootikumide probleemi ulatust meie igapäevaelus. Lavastust mängitakse järjest väljamüüdud saalidele ja publiku vestluspaneelid politsei ning haigla spetsialistide osalusel tekitavad olulist peegeldusresonantsi nii koolinoorte, lastevanemate kui ka täiskasvanud publikule, mis aitavad mõista probleemi ulatust meie igapäevaelus.
	
9	Paavo Matsin

(esitatud 2 korda: Mari Vallikivi, Viljandi Linnavolikogu Sotsiaaldemokraatide saadikurühm)	Paavo Matsin hoiab oma uue romaaniga "Kongo tango" Viljandit fookuses ja tõestab taas, et kirjandus sünnib edukalt ka väljaspool tõmbekeskusi.

Paavo Matsin on kirjanik, kes oma tegevusega on toonud palju kuulsust Viljandi linnale. Vähe sellest, et tema teos „Gogoli disko“ tõi tuntust meie linnale, on Paavo Matsin suutnud Viljandist kujundada omamoodi Eesti kaasaegse kirjanduse allika. Oma tegevusega on ta suutnud tuua meie linna Eesti ja Euroopa kaardile. Sellel aastal ilmus tema uus teos „Kongo tango“. Oma järjepideva kirjandusliku tegevusega on ta andnud oma kustumatu panuse Viljandi linna arengusse.
Ühtlasi on tegu kirjanikuga, kes annab oma vilumust edasi noortele kirjandushuvilistele. Ta annab tunde Viljandi Gümnaasiumis ning selle kaudu kujundab meie riigi kirjanduse olevikku ja tulevikku.
	
10	Pille Kährik

(Esitanud: Viljandi Linnavolikogu Sotsiaaldemokraatide saadikurühm)	Suurel laulupeo 150. juubeliaastal oli kindlasti peatähelepanu Tallinna pidustustel. Ei saa aga suuri pidusid teha, kui pole maakonna tasandil eestvedajaid. Üheks selliseks inimeseks oli 2019. aastal Pille Kährik. Pille on Viljandi Gümnaasiumi muusikajuht ja TÜ Viljandi Kultuuriakadeemia segakoori dirigent. Kui selgus, et 2019.a. Viljandimaa laulu-ja tantsupoe ideekavandite konkursile ei laekunud ühtegi tööd, tehti Pille Kährikule personaalne ettepanek hakata pidu juhtima. Tema juhitud meeskonna ideedest sündis laulu-ja tantsupidu “Mu õnn ja rõõm”, mis leidis aset Viljandi lauluväljakul 8. juunil 2019. Ei ole kerge suurel “Minu arm” peoaastal veel millegi originaalsega välja tulla, aga antud Viljandimaa pidu tõestas, et kui väga tahta, siis on see võimalik. Hästi valitud meeskond, Viljandi ja Viljandimaaga seostatud repertuaar ning võimalus anda ka nendele laulu- tantsupeo esinemisrõõm, kes suurele peole ei pääsenud. See oli kunstiliselt väga kõrgel tasemel teostatud kultuurisündmus, mida juhtis Pille Kährik.
Aastaid on Pille olnud üheks mootoriks Viljandi Gümnaasiumi korraldatud öölaulupidudele – nii ka sellel aastal. See on tasuta sündmus Viljandi inimestele, kus on alati palju kuulajaid-vaatajaid.
Aasta lõppu jääb meenutama aga kultuuriakadeemia jõulukontsert Viljandi Baptistikirikus, kus esinesid akadeemia segakoor ja solistid. Seekord kaasati protsessi ka orkester – Viljandi Muusikakooli puhkpilliorkester ning esitati Tauno Aintsi spetsiaalselt sellele kontserdile seatud heliteos “Hosianna”. Ka selle väga kõrgel kunstilisel tasemel ning täismajale esitatud kontserdi kunstiline juht oli Pille Kährik. 2019. aasta kultuuripreemia särav ja väga töökas nominent on Pille Kährik.
	
11	Ave Nahkur

(Esitanud: Viljandi Linnavolikogu Sotsiaaldemokraatide saadikurühm)	Ave Nahkur on Eestis tagasi ja Viljandi on sellest väga palju võitnud! Viljandisse kolimise otsus sündis, tema enda sõnul, tänu siinsele unikaalsele naivismipesale – Viljandis asub ju Eesti ainus naivismimuuseum – Kondase keskus.

Viljandis soetas Ave järve lähedale kahe majaga kinnistu. Nende kahe tsaariaegse maja eluleaitamine, kus enne pesitsesid eluheidikud, on saanud tema pere missiooniks. Tänavapoolsesse majja on loodud ateljee ja galerii. Ave on aktiivne Kelmiküla (Kösti) kogukonna tegemistes ja korraldanud kunstiteemalisi õpikodasid. Aastaga on siinsesse kogukonda kenasti sisse sulandunud ning rikastanud Viljandi kui kultuuripealinna pilti rohkete värvidega. Tema sellesuvine koomiksilaadne isikunäitus „Lumehelmekese teekond Viljandist La Gomerale“ pälvis suurt tähelepanu nii Viljandi elanike kui turistide seas.	

(allkirjastatud digitaalselt)
Evelin Lagle, 
kultuuri- ja noorsootöö spetsialist